<classify> Kuna kiongozi mmoja mkubwa wa Simba na tumemchagua wenyewe, lakini tunashangaa amekuwa mstari wa mbele kuhakikisha timu inafungwa ili yeye anufaike, alisema mtoa habari wa uhakika.Akifafanua zaidi, mtoa habari huyo alisema chanzo cha kiongozi huyo kufanya hujuma kinatokana na kocha Dylan Kerr kukataa kupangiwa timu, hivyo anataka Simba ifungwe iwe sababu ya kumuondoa kocha huyo.Chanzo cha huyo kiongozi ana wachezaji wake ambao anataka wacheze, sasa kocha hataki anataka aachwe apange timu mwenyewe, alisema na kusisitiza: Anachokifanya sasa hivi anataka tufungwe mechi na Azam, tunasikia hata mechi na Yanga yeye ndiye alikuwa chanzo cha sisi kupoteza mchezo ule, anaapa kwamba lazima Azam watufunge, alisema.Alipoulizwa kuhusu habari hizo, Rais wa Simba, Evans Aveva, alikiri kupata taarifa hizo na kusema kuwa wanazifanyia kazi. Ni kweli taarifa hizo zipo kwamba kuna mwenzetu anatuhujumu, mimi kama Rais nasema tunazifanyia kazi na ikibainika tutamchukulia hatua stahiki haiwezekani kiongozi ahujumu timu ifungwe, alisema.Nasikia moja ya sababu za kuhujumu hampendi kocha maana yeye kiongozi ana wachezaji wake anaotaka wacheze kinyume na matakwa ya kocha, sasa anataka timu ifanye vibaya ili tumfukuze kocha, lakini tunalishughulikia hilo suala, alisema Aveva.Tunafanyia kazi, ikibainika hatua kali dhidi yake zitachukuliwa, hatuwezi kuvumilia tuhujumiane wenyewe kwa wenyewe, alisema. Simba iko Zanzibar kujiandaa na mechi hiyo na inatarajiwa kurejea Dar es Salaam kesho. Hata hivyo, mara kadhaa Simba imekuwa ikipata tabu kupata matokeo mazuri inapokutana na Azam.  <topic>: michezo 